Babelscape/SREDFM huggingface dataset:
Τιμολέων Φιλήμων

Ο Τιμολέων Φιλήμων (1833 - 7 Μαρτίου 1898) ήταν Έλληνας δημοσιογράφος, πολιτικός και διανοούμενος. Υπήρξε ένα από τα ιδρυτικά μέλη της Ιστορικής και Εθνολογικής Εταιρείας της Ελλάδος.
Ιωάννης Ζυγομαλάς (1498 - 1584)

Ο Ιωάννης Ζυγομαλάς (1498 - 1584) ήταν Έλληνας λόγιος, φιλόλογος, κωδικογράφος, εκκλησιαστικός ρήτωρ και αξιωματούχος του Οικουμενικού Πατριαρχείου.
Κύπελλο Λιλιάνα Ρονκέτι

To Κύπελλο Λιλιάνα Ρονκέτι ("Liliana Ronchetti") ήταν μία ευρωπαϊκή διασυλλογική διοργάνωση καλαθοσφαίρισης για τις γυναίκες.

Ήταν η δεύτερη ευρωπαϊκή διοργάνωση μετά την Ευρωλίγκα Γυναικών.
Βιλκαβίσκις

thumb|right|250px|Το Βιλκαβίσκις σε καρτποστάλ του 1916
Το Βιλκαβίσκις είναι πόλη της νοτιοδυτικής Λιθουανίας, 25 χλμ βορειοανατολικά από τη Μαριγιάμπολε. Έχει πληθυσμό 13.102 κατοίκους, βρίσκεται στον νομό Βιλκαβίσκις και είναι η μεγαλύτερη πόλη του. Το όνομά του προέρχεται από τον ποταμό Βιλκαβίσκις, ενώ πριν το 1940 υπήρχε μεγάλη εβραϊκή κοινότητα που αφανίστηκε από τους Ναζί, ενώ η ίδια η πόλη κατα τον Β΄ Παγκόσμιο Πόλεμο ισοπεδώθηκε ολοσχερώς. Η οικονομία της πόλης στηρίζεται κυρίως στη βιομηχανία μετάλλου. Γνωστό είναι και το εθνολογικό μουσείο της πόλης.
Προχώρα όμορφη Αυστραλία

To Advance Australia Fair "(Προχώρα όμορφη Αυστραλία)" είναι ο εθνικός ύμνος της Αυστραλίας. Συνθέτης του είναι ο Πίτερ Ντοντς Μακόρμικ (Peter Dodds McCormick) και η πρώτη του εκτέλεση ήταν το 1878. Ωστόσο, καθιερώθηκε ως εθνικός ύμνος μόλις το 1984.
Πακαλίτα Μοσισίλι

Ο Πακαλίτα Μοσισίλι ("Pakalitha Bethuel Mosisili", 1945-) είναι πολιτικός από το Λεσότο, ο οποίος υπηρέτησε ως πρωθυπουργός του κρατιδίου από τον Μάρτιο του 2015 ως το 2017. Υπηρέτησε ξανά στην πρωθυπουργία από το 1998 ως το 2012. Εκτός από πρωθυπουργός ήταν και υπουργός Άμυνας. Έλαβε εντολή σχηματισμού κυβέρνησης συνασπισμού το 2015.
Μσουάτι Γ΄

Ο Μσουάτι Γ΄ (19 Απριλίου 1968-) είναι βασιλιάς του Εσουατίνι από το 1986.
Άγγελος Γέροντας

Ο Άγγελος Γέροντας (1785 - 1862) ήταν αγωνιστής της Ελληνικής Επανάστασης και φιλικός. Μετά την απελευθέρωση εκτέλεσε χρέη δημάρχου Αθηναίων (1837, 1840).
Γεώργιος Πλυτάς

Ο Γεώργιος Πλυτάς (Αθήνα, 1910 - 30 Απριλίου 1997) ήταν γιος του τέως δημάρχου Αθηναίων Αμβρόσιου Πλυτά. Είχε διατελέσει βουλευτής ΕΡΕ και Ν.Δ., καθώς και δήμαρχος Αθηναίων (1964-1967). 

Σπούδασε οικονομικά στην ΑΣΟΕΕ, εμπορικό δίκαιο και πολιτική οικονομία στο Ελβετικό Ινστιτούτο Σεντ Γκάλεν, καθώς επίσης και στο Ασφαλιστικό Ινστιτούτο του Λονδίνου. Διατέλεσε πρόεδρος της Ομοσπονδίας Ασφαλιστικών Εταιρειών, πρόεδρος του ΕΟΤ, πρόεδρος της Κεντρικής Ένωσης Δήμων και Κοινοτήτων Ελλάδας. Εκλέχτηκε βουλευτής Αθηνών με την ΕΡΕ (1961) και με τη ΝΔ τα έτη 1977 και 1981. Διατέλεσε υπουργός Πολιτισμού και Επιστημών (1977-78) και υπουργός Χωροταξίας, Οικισμού και Περιβάλλοντος (1980-81). Το 1982 διαγράφηκε από τη ΝΔ και προσχώρησε στο ΚΟΔΗΣΟ, του οποίου διατέλεσε κοινοβουλευτικός εκπρόσωπος ως το 1984, οπότε και επανεντάχθηκε στη ΝΔ. Αρθρογράφησε σε διάφορες εφημερίδες και έγραψε τα έργα "Τα οικονομικά του Δήμου Αθηναίων"(1975), "Στην κόψη του ξυραφιού" κ.ά. Πέθανε στις 30 Απριλίου 1997.


Δήμαρχοι Αθηναίων
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υπουργοί Πολιτισμού και Επιστημών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές διαγραφέντες
Πέτρος Ομηρίδης Σκυλίτσης

Ο Πέτρος Ομηρίδης Σκυλίτσης (1784-1872) ήταν δήμαρχος Πειραιά.
Ν! Ξάου

Ο Ν! Ξάου ("Nᴉxau ǂToma", 16 Δεκεμβρίου 1944 - 5 Ιουλίου 2003) ήταν ηθοποιός από τη Ναμίμπια, που πρωταγωνίστησε στην κωμωδία «Και οι θεοί τρελάθηκαν»..

Ονομαζόταν στην πραγματικότητα Ν! Γκάου, αλλά εξαιτίας δακτυλογραφικού λάθους στους τίτλους της ταινίας, του αποδόθηκε το όνομα Ν! Ξάου. Παντρεύτηκε τρεις γυναίκες και τις είχε ταυτόχρονα και είχε, επίσης, μαζί τους παιδιά. Εκτός από την πρώτη έκδοση της ταινίας, έπαιξε και στις συνέχειές της. Μετά το τέλος της κινηματογραφικής του καριέρας (1994), ασχολήθηκε με τη γεωργία, καλλιεργώντας φασόλια και καλαμπόκι.

Πέθανε από πολυανθεκτική φυματίωση (δηλαδή, φυματίωση ανθεκτική στα πολλά φάρμακα).
Σταν Λόρελ

Ο Σταν Λόρελ ("Stan Laurel", 16 Ιουνίου 1890 - 23 Φεβρουαρίου 1965) ήταν Άγγλος κωμικός ηθοποιός, συγγραφέας και σκηνοθέτης. Μαζί με τον Όλιβερ Χάρντι αποτέλεσαν ένα από τα διασημότερα κωμικά δίδυμα στην ιστορία του κινηματογράφου ως οι Χοντρός και Λιγνός.
Μενέλαος Λουντέμης

Ο Μενέλαος Λουντέμης (πραγματικό ονοματεπώνυμο Δημήτριος Βαλασιάδης) (14 Ιανουαρίου 1912, Αγία Κυριακή Αιγιαλού - 22 Ιανουαρίου 1977, Αθήνα) ήταν Έλληνας συγγραφέας και ποιητής.
Ευαγγελικά

Ως «Ευαγγελικά», ή Ευαγγελιακά, έχουν καταγραφεί τα αιματηρά επεισόδια που έλαβαν χώρα στην Αθήνα στις 8 Νοεμβρίου του 1901 με αφορμή τη δημοσίευση από την εφημερίδα "Ακρόπολις" των Ευαγγελίων μεταφρασμένων (στην πραγματικότητα μεταγλωττισμένων ή, αλλιώς, παραφρασμένων, κατά την τρέχουσα τότε άποψη) στη δημοτική γλώσσα από τον Αλέξανδρο Πάλλη στις 9 Σεπτεμβρίου 1901.
Βίλελμ Στάινιτς

Ο Βίλελμ Στάινιτς ("Wilhelm Steinitz", 17 Μαΐου 1836 – 12 Αυγούστου 1900) ήταν Αυστριακός σκακιστής, ο πρώτος επίσημος παγκόσμιος πρωταθλητής στο σκάκι (1886–1894). 

Γεννήθηκε στην Πράγα, στο εβραϊκό γκέτο (η Πράγα ανήκε στην τότε Βοημία, τμήμα της Αυστριακής Αυτοκρατορίας), στις 17 Μαΐου 1836, από φτωχή και πολυμελή οικογένεια. Έμαθε σκάκι στα 12, αλλά ασχολήθηκε πιο σοβαρά όταν πήγε στη Βιέννη, όπου σπούδασε μαθηματικά. Η πρώτη του επίσημη εμφάνιση σε ισχυρό τουρνουά ήταν στο Λονδίνο το 1862 (τερμάτισε 6ος), ενώ το 1866 (ως επαγγελματίας σκακιστής, πλέον) νίκησε σε ματς τον Γερμανό Άντολφ Άντερσεν (+ 8, - 6) που θεωρείτο τότε ο πιο ισχυρός παίκτης του κόσμου.

Έχοντας πια εγκατασταθεί στις ΗΠΑ, το 1886 νίκησε τον Γιόχαν Τσούκερτορτ, σε ματς που έγινε τμηματικά στη Νέα Υόρκη, Σεντ Λούις και Νέα Ορλεάνη και το οποίο θεωρήθηκε ως το 1ο επίσημο ματς για το Παγκόσμιο Πρωτάθλημα Σκακιού. Η νίκη του υπήρξε πειστική, με σκορ 12 ½ – 7 ½ (+ 10, = 5, - 5) και έτσι ανακηρύχθηκε ως ο 1ος παγκόσμιος πρωταθλητής στο σκάκι. 3 χρόνια αργότερα, σε ματς που έγινε στην Αβάνα, υπερασπίστηκε τον τίτλο του νικώντας τον Ρώσο Μιχαήλ Τσιγκόριν με σκορ 10 ½ – 6 ½ (+ 10, = 1, - 6), όπως και το 1890–1891 επικράτησε στη Νέα Υόρκη του Ισίδωρου Γκάνσμπεργκ με 10 ½ – 8 ½ (+ 6, = 9 - 4). Ο Στάινιτς υπερασπίστηκε για 3η φορά τον τίτλο του το 1892, πάλι στην Αβάνα και πάλι με αντίπαλο τον Τσιγκόριν, τον οποίο νίκησε με σκορ 12 ½ – 10 ½ (+ 10, = 5, - 8). Τελικά, το 1894 έχασε τον τίτλο από τον Γερμανό Εμάνουελ Λάσκερ, ο οποίος και τον διαδέχτηκε στον παγκόσμιο τίτλο. Το ματς έγινε επίσης σε τρεις πόλεις, Νέα Υόρκη, Φιλαδέλφεια και Μόντρεαλ και ο Λάσκερ επικράτησε με σκορ 12 – 7 (+ 10, = 4, - 5). Τρία χρόνια αργότερα, ο Λάσκερ νίκησε ξανά τον Στάινιτς, ακόμα πιο καθαρά, με 12 ½ – 4 ½, σε ματς που έγινε στη Μόσχα.
Παρότι ο Στάινιτς ξεκίνησε με το επιθετικό στυλ που ήταν της μόδας, τα παλαιά χρόνια, από τη δεκαετία του 1870 άλλαξε τον τρόπο παιχνιδιού του, περνώντας σταδιακά στο “ποζισιονέλ στυλ” (με έμφαση στα στρατηγικά στοιχεία της θέσης, π.χ. κατοχή μιας ανοικτής στήλης, ισχυρά τετράγωνα, “μανούβρες” των κομματιών προκειμένου να βελτιώσουν τις θέσεις τους), ενώ διακρίθηκε και σαν θεωρητικός του σκακιού,αναπτύσσοντας ορισμένες βασικές αρχές που βοήθησαν τους σκακιστές της εποχής (και μεταγενέστερους) να αντιληφθούν τα ουσιώδη και να συστηματοποιήσουν τις γνώσεις τους. Είχε μεγάλη συνεισφορά και στη διάδοση του σκακιού, καθώς ίδρυσε το “International Chess Magazine”, το οποίο έγραφε, επιμελείτο και διηύθυνε επί 10 χρόνια, 1885–1895.

Πέθανε από καρδιακή ανακοπή, στις 12 Αυγούστου 1900, στο Νοσοκομείο του Μανχάταν, στη Νέα Υόρκη. Ατυχώς, σε ολόκληρη τη ζωή του ήταν πολύ φτωχός, εν μέρει επειδή το σκάκι δεν είχε αναγνωριστεί επαρκώς ως κοινωνικά αποδεκτή απασχόληση και εν μέρει επειδή δεν είχε την ικανότητα καλής διαχείρισης των οικονομικών του. Ήδη ο διάδοχός του, Εμ. Λάσκερ, αλλά και μεταγενέστεροι ισχυροί σκακιστές αγωνίστηκαν για να βελτιώσουν τις αμοιβές και τις συνθήκες ζωής των κορυφαίων του πνευματικού αθλήματος.
Πέτρος Χριστούλιας

right|thumb|280px|Σκίτσο του Πέτρου Χριστούλια
Ο Πέτρος Χριστούλιας (1979) είναι Έλληνας ζωγράφος, εικονογράφος και δημιουργός κόμικς. Ακόμα έχει ασχοληθεί με τo κινούμενo σχέδιo και με το video art. 

Γεννήθηκε το 1979 στη Χαλκίδα. Κόμικς του έχουν δημοσιευτεί μέχρι σήμερα σε πολλά φανζίν, όπως "Ανόργανη ύλη", "THE COMIX UNDO", "Big Bang" κ.α. Από το 2006 συνεργάστηκε με το περιοδικό "Γαλέρα". Από το 2008 με το 9 της ελευθεροτυπίας. Από το 2009 με το περιοδικό αν. και το ιντερνετικό περιοδικό monkie.
Κώστας Τουρνάς

Ο Κώστας Τουρνάς (Τρίπολη Αρκαδίας, 23 Σεπτεμβρίου 1949) είναι Έλληνας τραγουδοποιός.
Αλκάλια

Αλκάλια ή αλκαλιμέταλλα* ονομάζονται τα ακόλουθα έξι χημικά στοιχεία, κατ΄ αύξοντα ατομικό αριθμό: Λίθιο (Li), Νάτριο (Na), Κάλιο (K), Ρουβίδιο (Rb), Καίσιο (Cs) και Φράγκιο (Fr). Εκτός από το "νάτριο" και το "κάλιο" που θεωρούνται αντίστοιχα το έκτο και το έβδομο κατά σειρά αφθονίας στοιχείο στο φλοιό της Γης, τα υπόλοιπα θεωρούνται σπάνια με σπανιότερο το "φράγκιο" που αποτελεί φυσικό ραδιενεργό στοιχείο.

(*) Στη πραγματικότητα τα αλκάλια είναι τα υδροξείδια των παραπάνω αλκαλίων ή αλκαλικών μετάλλων που ειδικότερα φέρουν το όνομα καυστικά αλκάλια. Στην πράξη όμως λέγονται όλα αλκάλια.
Άγγελος Τερζάκης

O Άγγελος Τερζάκης (16 Φεβρουαρίου 1907 – 3 Αυγούστου 1979) ήταν Έλληνας λογοτέχνης της γενιάς του ’30 και δοκιμιογράφος. Έγραψε διηγήματα, μυθιστορήματα και θεατρικά έργα. Πολύ αξιόλογο είναι το δοκιμιακό του έργο: αυτός και ο Γεώργιος Θεοτοκάς είναι οι κύριοι εκφραστές του θεωρητικού προβληματισμού και των αναζητήσεων της ανανεωτικής "γενιάς του ’30".
Στοιχεία μετάπτωσης

Στοιχεία μετάπτωσης ονομάζονται όλα τα χημικά στοιχεία που βρίσκονται μεταξύ των Κύριων Ομάδων ΙΙ και ΙΙΙ και ανήκουν στον d τομέα του Περιοδικού πίνακα. Πρόκειται για 24 μεταλλικά χημικά στοιχεία. Η ονομασία τους οφείλεται στο γεγονός ότι τα άτομα των στοιχείων αυτών διαθέτουν ηλεκτρόνια σθένους σε περισσότερες από μία ενεργειακές στιβάδες (στάθμες).
Βικτώρ Βαζαρελί

Ο Βικτώρ Βαζαρελί (ουγγρικά: Vásárhelyi Győző, προφέρεται Βάσαρχεγκι) (9 Απριλίου 1906 - 15 Μαρτίου 1997) ήταν Ούγγρος ζωγράφος της μοντέρνας τέχνης και διάσημος καλλιτέχνης κατά τη μεταπολεμική περίοδο. Ανήκε στην παράδοση του Μπάουχαους και του κονστρουκτιβισμού, ενώ ο ίδιος υπήρξε πρόδρομος της «οπτικής τέχνης» ("Οπ Αρτ") και κεντρική φυσιογνωμία των νεωτεριστικών τάσεων που απασχόλησαν την μεταπολεμική ευρωπαϊκή τέχνη.
Μιχαήλ Ρινόπουλος

Ο Μιχαήλ Ρινόπουλος (1881 - 1959) ήταν Έλληνας επιχειρηματίας, νομικός και πολιτικός που διετέλεσε δήμαρχος Πειραιά την περίοδο 1932 - 1936.
Μετσοβόνε

thumb|250px|Μετσοβόνε

Το μετσοβόνε είναι ημίσκληρο, καπνιστό τυρί που προέρχεται από το Μέτσοβο, απ' όπου πήρε και το όνομά του, και όπου παράγεται ένα άλλο γνωστό τυρί, η μετσοβέλα. Είναι τυρί Προστατευόμενης Ονομασίας Προέλευσης. Καπνίζεται κρεμασμένο, τυλιγμένο σε σχοινί, με την μέθοδο της "Pasta filata", ενώ ωριμάζει επί διάστημα περίπου τριών μηνών. Παρασκευάζεται κυρίως από αγελαδινό γάλα ή μείγμα αγελαδινού με πρόβειο ή κατσικίσιο (όχι όμως πάνω από 20%). Συνοδεύεται συνήθως από λευκά κρασιά, ενώ χρησιμοποιείται σε σαλάτες ή σαν μέρος μεζέδων.

Η χημική του σύνθεση είναι:
* Υγρασία περίπου 41,8%
* Λιπαρά περίπου 25,9%
* Πρωτεΐνες περίπου 26,8%
* Άλατα 2,8%
Κατηγορία:Ημίσκληρα τυριά
Κατηγορία:Ελληνικά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Καπνιστά τυριά
Κατηγορία:Τυριά αγελαδινού γάλακτος
Γκύντερ Βάλραφ

Ο Γκύντερ Βάλραφ (Γερμανικά: Günter Wallraff, 1 Οκτωβρίου 1942) είναι Γερμανός συγγραφέας και μυστικός δημοσιογράφος. Έγινε διάσημος κυρίως για τις θεαματικές αποκαλύψεις που έκανε σχετικά με τις συνθήκες εργασίας σε διάφορες μεγάλες εταιρείες, όπως την Thyssen και την εφημερίδα BILD. Για τις έρευνές του εργαζόταν εν μέρει για τις συγκεκριμένες εταιρείες για αρκετούς μήνες ή ακόμη και για έτη χρησιμοποιώντας φανταστική ταυτότητα.
Σπίτι από Άμμο και Ομίχλη

Σπίτι από Άμμο και Ομίχλη (αγγλικός τίτλος: House of Sand and Fog), είναι ο τίτλος ταινίας αμερικανικής παραγωγής που προβλήθηκε την περίοδο 2003-2004. Η ταινία βασίστηκε στο ομώνυμο μυθιστόρημα του Αμερικανού συγγραφέα Αντρέ Ντουμπούς ΙΙΙ. Ο σκηνοθέτης Βαντίμ Πέρελμαν ήταν μέχρι τότε γνωστός κυρίως για τη σκηνοθεσία διαφημιστικών.
Τζέιμς Ερλ Τζόουνς

Ο Τζέιμς Ερλ Τζόουνς ("James Earl Jones", γενν. 17 Ιανουαρίου 1931) είναι Αμερικανός ηθοποιός του θεάτρου και του κινηματογράφου.
Ντέιβ Μάρεϊ

O Ντέιβ Μάρεϊ ("David Michael "Dave" Murray", 23 Δεκεμβρίου 1956) είναι Άγγλος κιθαρίστας, γνωστός ως ένα εκ των δύο μουσικών (μαζί με τον Στιβ Χάρις) ο οποίος έχει παίξει σε όλους τους δίσκους του διάσημου heavy metal συγκροτήματος Iron Maiden.
Μπίρστονας

Η Μπίρστονας (λιθουανικά: "Birštonas" ) είναι λουτρόπολη της Λιθουανίας. Έχει 3.138 κατοίκους. Είναι πρωτεύουσα του δήμου Μπίρστονας.

Η πόλη αναφέρεται για πρώτη φορά σε Χρονικά των Σταυροφοριών, το 1382. Μεγάλο μέρος της Λιθουανικής αριστοκρατίας ερχόταν στην περιοχή της πόλης για κυνήγι από τον 14ο ως το 16ο αιώνα. Το 1846 θεμελιώθηκαν τα ιαματικά λουτρά της πόλης.

Σε κοντινή απόσταση βρίσκεται ο ποταμός Νέμαν, καθώς και πανέμορφα πευκοδάση. Αξιοθέατο για την πόλη είναι το φεστβάλ τζαζ μουσικής, το οποίο διοργανώνεται το Μάρτιο κάθε δεύτερου έτους, ανελλιπώς τα τελευταία είκοσι χρόνια.

Κατηγορία:Πόλεις της Λιθουανίας
Γεωχημεία

Η Γεωχημεία ως επιστήμη αποτελεί ιδιαίτερο κλάδο της Χημείας με κύριο αντικείμενο τη μελέτη της χημικής σύστασης του πλανήτη μας και κατ΄ επέκταση του ηλιακού μας συστήματος.

Οι Γεωχημικοί ερευνούν τα διάφορα ορυκτά που απαντώνται στα διάφορα πετρώματα της Γης και προσπαθούν ν΄ ανακαλύψουν κάθε φορά τον τρόπο σχηματισμού τους, ενώ παράλληλα εξετάζονται και γεωλογικά φαινόμενα και διεργασίες από χημικής άποψης. Οι μελέτες και τα πορίσματα αυτών αποτελούν ιδιαίτερη βοήθεια στην έρευνα άλλων συναφών επιστημών ιδίως της Γεωλογίας.<br> 
Η Γεωχημεία είναι σύγχρονος σχετικά επιστημονικός κλάδος πατέρας της οποίας φέρεται ο Γερμανοεβραίος χημικός και ορυκτολόγος Βίκτορ Γκολντσμίντ (1888-1944). Επιμέρους κλάδοι της Γεωχημείας είναι η Βιογεωχημεία, η Οργανική γεωχημεία, η Γεωχημεία ισοτόπων, η Υδρογεωχημεία κ.ά.
Αντρέα Λουκέσι

Ο Αντρέα Λουκέσι "(Andrea Luchesi)" (Μόττα ντι Λιβένζα - Ιταλία, 23 Μαΐου 1741 – Βόννη 21 Μαρτίου 1801) ήταν Ιταλός συνθέτης και οργανίστας της κλασικής περιόδου.
Αδαμάντιος Λεμός

Ο Αδαμάντιος Λεμός (Καρδάμυλα Χίου, 13 Ιανουαρίου 1916 - Αθήνα, 12 Ιουνίου 2006) ήταν Έλληνας σκηνοθέτης, σημαντική φυσιογνωμία του νεοελληνικού θεάτρου. Πέρα από τη συμμετοχή του σε μεγάλους θιάσους στα πρώτα του βήματα («Θίασος Κοτοπούλη», «Θίασος Κατερίνας», «Θυμελικός Θίασος Λίνου Καρζή», «Θέατρο Τέχνης Καρόλου Κουν») και τη δημιουργία του «Θιάσου Λεμού» (έτος ιδρύσεως 1944), ο σημαντικός σταθμός της θεατρικής του δραστηριότητας είναι η περίοδος 1947-1950, όπου ξεκινάει την πρώτη μεταπολεμική έρευνα και προβολή των νέων θεατρικών δυνάμεων. Επίσης στην Αμερική δημιουργεί το πρώτο μόνιμο ελληνικό θέατρο την περίοδο 1957-1967.
Πόντος

right|thumb||Η περιοχή του Πόντου
Ο Πόντος είναι γενικώς η ονομασία της γεωγραφικής περιοχής -που αποτελεί παράλληλα ιστορική περιοχή- των ΒΑ. ακτών της Μικράς Ασίας, η παράλια περιοχή της Καππαδοκίας, ανατολικά της Παφλαγονίας, η οποία σήμερα ανήκει στην Τουρκία. 

Ο Πόντος υπήρξε στην αρχαιότητα πεδίο έντονου ελληνικού αποικισμού αλλά και βασίλειο επί Μιθριδάτη. Στην ύστερη βυζαντινή περίοδο, ξαναϋπήρξε ως ανεξάρτητο κράτος. Μέχρι το 1923 και την υποχρεωτική ανταλλαγή πληθυσμών που ακολούθησε κατ΄ επιταγή της Συνθήκης της Λωζάνης κατοικούνταν, σε σημαντικό ποσοστό, από ελληνόφωνους χριστιανικούς επί το πλείστον και μουσουλμανικούς σε δεύτερο βαθμό πληθυσμούς.
Μπίρζαϊ

Η Μπίρζαϊ (λιθουανικά: "Biržai" ) είναι πόλη της βόρειας Λιθουανίας. Έχει 15.262 κατοίκους. Η πόλη είναι γνωστή για το κάστρο της και τις πολλές μπυραρίες της.

Η ίδρυση της πόλης ανάγεται τον 16ο αιώνα και αποτέλεσε κέντρο της Προτεσταντικής Επανάστασης στη Λιθουανία.
Τζένιφερ Κόνελι

Η Τζένιφερ Κόνελι ("Jennifer Lynn Connelly", 12 Δεκεμβρίου 1970) είναι Αμερικανίδα ηθοποιός και πρώην μοντέλο. Έχει βραβευτεί με Όσκαρ β' γυναικείου ρόλου, για την ερμηνεία της στην ταινία "Ένας Υπέροχος Άνθρωπος" ("A Beautiful Mind").

Γεννήθηκε στη Νέα Υόρκη και σε ηλικία δέκα ετών γράφτηκε σε πρακτορείο μοντέλων και ξεκίνησε να εμφανίζεται σε διαφημιστικά περιοδικών και εφημερίδων. Ο πρώτος της κινηματογραφικός ρόλος ήταν στην ταινία "Κάποτε στην Αμερική" ("Once Upon a Time in America", 1984), του Σέρτζιο Λεόνε, όπου είχε μια σύντομη εμφάνιση ως νεαρή Ντέμπορα. Ακολούθησαν διάφορες ταινίες, εκ των οποίων οι πιο αξιόλογες ήταν οι "Phenomena" (1985) του Ντάριο Αρτζέντο, "The Rocketeer" (1991) της "Disney", "Inventing the Abbots" (1997) και "Dark City" ("Σκοτεινή πόλη") (1998).

Το 2000 συμμετείχε στην ταινία "Pollock", υποδυόμενη την ερωμένη του εξπρεσιονιστή Αμερικανού ζωγράφου Τζάκσον Πόλοκ. Στην ταινία "Ρέκβιεμ για ένα όνειρο" ("Requiem for a Dream") του Ντάρεν Αρονόφσκι υποδύθηκε μια ηρωινομανή, και κατάφερε να κερδίσει την προσοχή και την εκτίμηση των κριτικών κινηματογράφου. Από τότε έχει πρωταγωνιστήσει σε μεγάλες κινηματογραφικές επιτυχίες, όπως "A Beautiful Mind", "The Hulk" (2003), "Σπίτι από Άμμο και Ομίχλη" ("House of Sand and Fog") και "Dark Water" (2005).

Είναι παντρεμένη με τον Άγγλο ηθοποιό Πολ Μπέτανι, με τον οποίο γνωρίστηκε στα γυρίσματα της ταινίας "A Beautiful Mind", και έχουν έναν γιο. Έχει, επίσης, έναν ακόμη γιο από προηγούμενη σχέση της με τον φωτογράφο Ντέιβιντ Ντούγκαν.
Ιάκωβος Καμπανέλλης

Ο Ιάκωβος Καμπανέλλης (2 Δεκεμβρίου 1921 - 29 Μαρτίου 2011) ήταν Έλληνας θεατρικός συγγραφέας, στιχουργός, σεναριογράφος, δημοσιογράφος και ακαδημαϊκός. Από τα θεατρικά του έργα τα πλέον γνωστά είναι ""Η Στέλλα με τα κόκκινα γάντια", "Έβδομη μέρα της δημιουργίας", "Η Αυλή των θαυμάτων", "Ηλικία της νύχτας", "Παραμύθι χωρίς όνομα", "Γειτονιά των Αγγέλων", "Βίβα Ασπασία", "Οδυσσέα γύρισε σπίτι", "Αποικία των τιμωρημένων", "Το μεγάλο μας τσίρκο", "Ο εχθρός λαός" και "Πρόσωπα για βιολί και ορχήστρα"".
Εθνική κάσσα

Η Εθνική κάσσα ήταν η επίσημη ονομασία ειδικού ταμείου εισφορών για την οικονομική ενίσχυση της Φιλικής Εταιρείας που συστάθηκε το 1820 από τον Αλέξανδρο Υψηλάντη κατ' απομίμηση του «Κιβωτίου Ελέους» που είχε συστήσει το 1819 οΠατριάρχης Γρηγόριος o Ε΄.
Κωνσταντίνος Μουσούρος

Ο Κωνσταντίνος Μουσούρος-Πασάς (1807-1891) ήταν ελληνικής καταγωγής διπλωμάτης της Οθωμανικής Αυτοκρατορίας.
Σωτήρης Πατατζής

Ο Σωτήρης Πατατζής (1917 - 7 Ιουνίου 1991) ήταν Έλληνας λογοτέχνης, με καταγωγή από τη Μεσσήνη Μεσσηνίας. Σπούδασε νομικά στο πανεπιστήμιο της Αθήνας. Εργάστηκε ως δημοσιογράφος σε εφημερίδες και περιοδικά. Έγραψε διηγήματα, μυθιστορήματα και θεατρικά έργα. Στην αντίσταση εντάχτηκε στο ΕΑΜ.

Το μυθιστόρημά του «Μεθυσμένη Πολιτεία» μεταφέρθηκε στην μικρή οθόνη στο τέλος της δεκαετίας του 1970, σε σκηνοθεσία Άρη Λυχναρά και με πολλούς γνωστούς πρωταγωνιστές (Βέρα Κρούσκα, Γιάννης Βόγλης, Παύλος Χαϊκάλης, Χρυσούλα Διαβάτη κτλ.). Ουσιαστικά, αυτό το έργο αποτελεί γόνιμη σύνθεση της φαντασίας του συγγραφέα και προσωπικών του βιωμάτων από την γενέτειρα του, Μεσσήνη. Δεν είναι τυχαίο πως πολλά στοιχεία του έργου (πρόσωπα και καταστάσεις) αντικατοπτρίζουν την Μεσσήνη του Μεσοπολέμου. Πολύ επιτυχημένα εξακολουθούν να είναι τα θεατρικά έργα του Πατατζή.
Γοδεφρείδος Β΄ Βιλλεαρδουίνος

Ο Γοδεφρείδος Β΄ Βιλλεαρδουίνος (γαλλικά: "Geoffroy II de Villehardouin", 1195 - 1246) 3ος Πρίγκιπας της Αχαΐας (1229 - 1246) από τον Οίκο των Βιλλεαρδουίνων ήταν ο μεγαλύτερος γιος και διάδοχος του Γοδεφρείδου Α΄ Βιλλεαρδουίνου και της Ελισάβετ ντε Σαπ. Από την πρώτη χρονιά της ηγεμονίας του έγινε ισχυρό και σεβαστό πρόσωπο· οι ισχυρότεροι Φράγκοι ευγενείς ήρθαν στην Αχαΐα για να μπουν στην υπηρεσία του. Ο Γοδεφρείδος ανέβηκε στο πριγκιπάτο σαν ο ισχυρότερος υποτελής της Λατινικής Αυτοκρατορίας. Οι Φράγκοι, που συμμετείχαν στην Δ΄ Σταυροφορία και ανέλαβαν στη συνέχεια την διοίκηση των Λατινικών κρατών, σταδιακά διέκοψαν τους δεσμούς τους με την Κωνσταντινούπολη. Ο Γοδεφρείδος Β΄ επισκέφτηκε τρεις φορές τον Λατίνο αυτοκράτορα και σαν αμοιβή για τις υπηρεσίες του στη Λατινική Αυτοκρατορία πήρε δώρο από τον Βαλδουίνο Β΄ της Κωνσταντινούπολης την Εύβοια. Κυβέρνησε σαν ανθρωπιστής και δίκαιος πρίγκιπας, πάντοτε προσπαθώντας να κερδίσει την υποστήριξη των υπηκόων του.
Δούκισσα της Πλακεντίας

Η Σοφί ντε Μαρμπουά-Λεμπρύν (γαλλικά: "Sophie de Marbois-Lebrun"), η οποία έφερε τον τίτλο Δούκισσα της Πλακεντίας, υπήρξε φιλελληνίς Αμερικανο-Γαλλίδα, κόρη Γάλλου διπλωμάτη και σύζυγος του Δούκα της Πλακεντίας (Πιατσένσα), πόλης στη βόρεια Ιταλία που είχε κατακτήσει ο Ναπολέων τον 18ο αιώνα. Η δράση της εστιάστηκε στην ενίσχυση του απελευθερωτικού αγώνα των Ελλήνων, με μεγάλη οικονομική και κοινωνική συνεισφορά κατά τα πρώτα χρόνια εδραίωσης του ελληνικού κράτους, εν μέσω πολιτικών ταραχών. 

Παρά την αντιπαλότητά της με πολλές από τις πολιτικές και βασιλικές φυσιογνωμίες της εποχής, πέρασε αρκετά χρόνια της ζωής της στο Ναύπλιο, την Αθήνα, αλλά και την Πεντέλη, με πληθώρα αρχιτεκτονικών κειμηλίων να κοσμούν ακόμη και σήμερα γωνιές της ελληνικής γης. Η συνεισφορά της επεκτάθηκε στη Συναγωγή της Χαλκίδας και στην ολοκλήρωση της δεύτερης έκδοσης των "Χρονικών" του Μεσολογγίου. 

Μετά το χαμό της πολυαγαπημένης της κόρης Ελίζας κατά την περιοδεία της στην οθωμανική Ασία και την επιστροφή της στην Αθήνα, πληθώρα μαρτυριών και μυθοπλασίες άρχισαν να περιβάλλουν την εκκεντρική της προσωπικότητα, καθιστώντας την παρουσία της στην Πεντέλη κατά την εποχή της δράσης των ληστών μυστηριώδη και αινιγματική. 

Η ίδια απεβίωσε το 1854 σε ηλικία 69 ετών. Τα τελευταία έξι χρόνια της ζωής της διέμενε κατά κύριο λόγο στην Βίλα «Ιλίσσια», η οποία κατασκευάστηκε την περίοδο 1840-1848 σε σχέδια του αρχιτέκτονα Σταμάτη Κλεάνθη και η οποία από το 1930 στεγάζει το Βυζαντινό και Χριστιανικό Μουσείο. Σημαντικός υπήρξε ο ρόλος της στο κίνημα του φιλελληνισμού, ενώ κληροδότησε και σημαντικά κειμήλια στο Ελληνικό Κράτος, πολλά από τα οποία διαχειρίστηκε ο Γεώργιος Σκουζές.
Πήξη

Πήξη ή στερεοποίηση, τόσο στη Φυσική όσο και στη Χημεία ονομάζεται η μετατροπή ενός ρευστού (υγρού ή αερίου) σε στερεό, αποτελεί δε μια από τις αλλαγές φάσεων της φυσικής μορφής της ύλης (κατάσταση της ύλης).

Όταν ψύχεται ένα υγρό, οι δυνάμεις μεταξύ των σωματιδίων που το συγκροτούν, γίνονται όλο και πιό ισχυρές καθώς μειώνεται η κίνησή των μορίων (Κίνηση Μπράουν) έτσι ώστε στο τέλος το υγρό στερεοποιείται. Μια καθαρή ουσία παγώνει (στερεοποιείται) στην ίδια πάντα θερμοκρασία, η οποία ονομάζεται σημείο πήξης ή θερμοκρασία πήξης.<br> 
Για παράδειγμα το χημικά καθαρό νερό παγώνει (στερεοποιείται) στους 0° C (ή 32° F).

Το "σημείο πήξης" είναι η θερμοκρασία στην οποία συντελείται η στερεοποίηση, όταν η πίεση υπό την οποία εξελίσσεται η διαδικασία ισούται με μία ατμόσφαιρα (ίση δηλαδή με την πίεση σε κανονικές συνθήκες). Το σημείο πήξης ισούται, συνήθως, με το σημείο τήξης για την ίδια χημική ουσία (χημικό στοιχείο ή χημική ένωση). Εξαιρέσεις υλικών, για τα οποία διαφοροποιούνται τα δύο αυτά σημεία αλλαγής της κατάστασης ρευστότητας της ύλης, αποτελούν περιπτώσεις μιγμάτων ή κάποιων οργανικών ενώσεων όπως τα λίπη, όπου το σημείο πήξης είναι χαμηλότερο του σημείου τήξης.

Στα άμορφα στερεά, όπως το γυαλί και κάποια άμορφα πολυμερή, δεν υπάρχει ένα καλά καθορισμένο σημείο πήξης, αλλά υφίσταται ένα εύρος θερμοκρασιών στο οποίο γίνεται η μετάβαση από συμπεριφορά ρευστού σε συμπεριφορά στερεού, σε μια διαδικασία που ονομάζεται υαλώδης μετάπτωση. Η στερεοποίηση στα άμορφα στερεά δεν αποτελεί μια με την αυστηρή έννοια αλλαγή φάσης. Προσδιορίζεται (συμβατικά) μια θερμοκρασία υαλώδους μετάπτωσης, συνήθως ως το σημείο τομής των καμπυλών θερμοκρασίας-πυκνότητας που χαρακτηρίζουν τη ρευστή και στερεή κατάσταση αντίστοιχα. Το σημείο υαλώδους μετάπτωσης είναι πάντα χαμηλότερο του αντίστοιχου σημείου πήξης (αν υπάρχει τέτοιο, δηλαδή αν υπάρχει και κρυσταλλική μορφή του υπό εξέταση στερεού).

Η πήξη ειδικά στη μεταλλουργία αποτελεί μείζονος σημασίας στάδιο τόσο στη διαδικασία της χύτευσης όσο και της συγκόλλησης μετάλλων και κραμάτων όπου παρεμβαίνουν πολλοί παράμετροι στη διαδικασία του μετασχηματισμού τους, όπως π.χ. μεταβολή του όγκου τους, η ανακατανομή των δομικών μονάδων τους κ.λπ.
Indonesia Raya

To Indonesia Raya ("Μεγάλη Ινδονησία") είναι ο εθνικός ύμνος της Ινδονησίας. Το τραγούδι παρουσιάστηκε για πρώτη φορά από το συνθέτη του, Wage Rudolf Supratman (W. R. Supratman), στις 28 Οκτωβρίου 1928 σε μια συνάντηση νέων στη Μπατάβια, μετέπειτα Τζακάρτα. Το τραγούδι σηματοδότησε τη γέννηση του εθνικού κινήματος στην Ινδονησία. Επιλέχτηκε ως εθνικός ύμνος, όταν η Ινδονησία κήρυξε την ανεξαρτησία της στις 17 Αυγούστου 1945.
Μάιν

Ο Μάιν (γερμ. "Main") είναι ποταμός στη Γερμανία, παραπόταμος του Ρήνου, με συνολικό μήκος 524 χιλιομέτρων (συμπεριλαμβανομένου του Λευκού Μάιν 574 χιλιομέτρων). 

Ο ποταμός διαμορφώνεται κοντά στο Κούλμμπαχ με την ένωση δύο κλάδων, του Κόκκινου Μάιν και του Λευκού Μάιν. Ο πρώτος πηγάζει από τον Φρανκονικό Ιούρα, έχει μήκος 50 χιλιόμετρα και διαρέει το Κρόισεν και το Μπαϊρόιτ. Η πηγή του Λευκού Μάιν βρίσκεται στα όρη Φίχτελγκεμπιργκε και το μήκος του 41 χιλιόμετρα.

Σημαντικοί παραπόταμοι του Μάιν είναι ο Ρέγκνιτς, ο Φραγκονικός Ζάαλε, ο Τάουμπερ και ο Νίντα. Η μεγαλύτερη πόλη κατά μήκος της διαδρομής του είναι η Φραγκφούρτη. Μετά από την ένωση των παραποτάμων του, ο Μάιν διασχίζει τις ακόλουθες πόλεις: Μπούργκκουνστατ, Λίχτενφελς, Μπαντ Στάφελσταϊν, Έλτμαν, Χάσφουρτ, Σβάινφουρτ, Φόλκαχ, Κίτσινγκεν, Μάρκτμπραϊτ, Όξενφουρτ, Βύρτσμπουργκ, Κάρλστατ, Γκεμύντεν, Λορ, Μαρκτχάιντενφελντ, Βέρτχαϊμ, Μίλτενμπεργκ, Όμπερνμπουργκ, Έρλενμπαχ, Ασάφενμπουργκ, Ζέλιγκενστατ, Χάινμπουργκ, Χάναου, Όφφενμπαχ, Φραγκφούρτη, Χάτερσχαϊμ, Φλέρσχαϊμ, Ρύσελσχαϊμ. Μέχρι την εκβολή του στο Ρήνο απέναντι από την πόλη Μάιντς, έχει σχηματιστεί ένας μεγάλος ποταμός.

Ο Μάιν έχει ενωθεί με το Κανάλι Ρήνου-Μάιν-Δούναβη με το Δούναβη, δίνοντας τη δυνατότητα ποτάμιας επικοινωνίας της Γερμανίας με όλες τις χώρες μέχρι τη Μαύρη Θάλασσα.


Κατηγορία:Ποταμοί της Βάδης-Βυρτεμβέργης
Κατηγορία:Γεωγραφία της Έσσης
Κατηγορία:Φραγκφούρτη
Βρασμός

thumb|rght|230px|Νερό που βράζει.

Βρασμός ή ζέση, τόσο στη Φυσική όσο και στη Χημεία, ονομάζεται η μετατροπή της μάζας μιας ποσότητας υγρού σε αέριο. Αποτελεί δε μια από τις αλλαγές φάσεων της φυσικής μορφής της ύλης (κατάσταση της ύλης). Διακρίνεται από την εξάτμιση από το γεγονός ότι στο βρασμό έχουμε δημιουργία φυσαλίδων αερίου σε όλο τον όγκο του υγρού, ενώ στην εξάτμιση έχουμε διαφυγή μορίων του υγρού μόνο από την επιφάνειά του.

Καθώς θερμαίνεται ένα υγρό τα σωματίδιά του που συγκροτούν αυτό αρχίζουν να ταλαντώνονται όλο και ταχύτερα. Έτσι σιγά σιγά υπερνικούν τις μεταξύ τους ελκτικές δυνάμεις που τα συγκρατούν στις πρότερες θέσεις ισορροπίας τους με αποτέλεσμα το υγρό ν' αρχίζει να βράζει. Η θερμοκρασία στην οποία βράζει μια καθαρή υγρή ουσία λέγεται σημείο βρασμού (Σ.Β.), ή «θερμοκρασία βρασμού». Συνεπώς κάθε καθαρή ουσία έχει συγκεκριμένο σημείο βρασμού ή σημείο ζέσεως (Σ.Ζ.).

Πάντως, το σημείο βρασμού εξαρτάται από την πίεση του αέρα (ή του αερίου) που περιβάλλει το υγρό. Για παράδειγμα το νερό βράζει στους 100 °C (ή 212 °F) στο επίπεδο της θάλασσας. Αντίθετα, σε περιοχές με μεγάλο υψόμετρο, όπου εκεί η ατμοσφαιρική πίεση είναι μικρότερη, το «σημείο βρασμού» είναι αισθητά χαμηλότερο. Ο λόγος είναι ότι ο βρασμός αρχίζει να εκδηλώνεται μόλις η τάση των ατμών της θερμαινόμενης ουσίας εξισωθεί με την υφιστάμενη εξωτερική πίεση, άρα στα μεγαλύτερα υψόμετρα έχει να υπερνικήσει χαμηλότερη ατμοσφαιρική πίεση. Για παράδειγμα, στη κορυφή του Έβερεστ όπου η ατμοσφαιρική πίεση είναι 0,35 ατμόσφαιρες, το Σ.Β του νερού είναι μόλις στους 71 °C.

Συνήθως το σημείο βρασμού δίνεται σε κανονικές συνθήκες ατμοσφαιρικής πίεσης, εξ ου λεγόμενο και κανονικό σημείο βρασμού, που είναι πάντα το ίδιο για την ίδια καθαρή ουσία (απαλλαγμένη από προσμίξεις). Εξ αυτού του γεγονότος οι τιμές των Σ.Β. των διαφόρων καθαρών ουσιών μπορούν να αποτελέσουν και μέτρα της θερμοκρασίας.

Οι λεγόμενες "πέτρες βρασμού" τις οποίες προσθέτουμε αρκετές φορές σε κάποιο υγρό, έχουν σκοπό την αποφυγή δημιουργίας ενός υπέρθερμου υγρού το οποίο αρχίζει να βράζει "ξαφνικά" σε θερμοκρασία μεγαλύτερη από την αναμενόμενη, που τούτο συμβαίνει όταν πρόκειται για καθαρή ουσία.

Στη Μεταλλουργία, ο όρος βρασμός χαρακτηρίζει τη διαδικασία του καθαρισμού των μετάλλων από τις διάφορες προσμίξεις ή ακόμα και τον μεταξύ τους διαχωρισμό, που γίνεται δια της εξαέρωσης, όπως π.χ. συμβαίνει στο καθαρισμό του υδραργύρου ή του ψευδαργύρου κ.ά.
Συμπύκνωση

Συμπύκνωση τόσο στη Φυσική όσο και στη Χημεία ονομάζεται η μετατροπή αερίου σε υγρό ή στερεό. Η συμπύκνωση αποτελεί δε μια από τις αλλαγές φάσεων της φυσικής μορφής της ύλης. Γενικότερα, ο όρος χαρακτηρίζει αυξημένη πυκνότητα ύλης.

Καθώς ψύχεται ένα αέριο τα σωματίδια που το συγκροτούν αρχίζουν να ταλαντώνονται πολύ επιβραδυντικά. Έτσι σιγά σιγά ισχυροποιούνται οι μεταξύ τους ελκτικές δυνάμεις με αποτέλεσμα το αέριο να συμπυκνώνεται σε υγρό. Η συμπύκνωση γίνεται σε θερμοκρασίες από το σημείο βρασμού και κάτω.
Για παράδειγμα το οξυγόνο συμπυκνώνεται στους -183° C (ή -297° F). Αν αυξηθεί η πίεσή του, τότε θα συμπυκνωθεί σε χαμηλότερη θερμοκρασία.
Χαρακτηριστικό παράδειγμα συμπύκνωσης ατμού είναι όταν η λάβα ενός ηφαιστείου φθάνει στη θάλασσα. Ενώ η επιφάνεια της θάλασσας δείχνει να βράζει, ο ανερχόμενος ατμός συμπυκνώνεται σε νέφη υδρατμών.

Η συμπύκνωση διακρίνεται σε δύο είδη: την υγροποίηση και την απόθεση. Στο πρώτο είδος η ύλη γίνεται υγρή, στο δεύτερο η ύλη γίνεται στερεή.
Κάρολος Κουν

Ο Κάρολος Κουν του Ερρίκου (13 Σεπτεμβρίου 1908 - 14 Φεβρουαρίου 1987) ήταν Έλληνας θεατρικός σκηνοθέτης, δημιουργός του Θεάτρου Τέχνης.
Αμπντελαζίζ Μπελχαντέμ

Ο Αμπντελαζίζ Μπελχαντέμ ή Μπελκαντέμ () είναι Αλγερινός πολιτικός.

Γεννήθηκε στις 8 Νοεμβρίου 1945. Από το 1990 μέχρι το 1991 ήταν Πρόεδρος του Κοινοβουλίου της Αλγερίας, ενώ από το 2000 ως το 2005 ήταν υπουργός Εξωτερικών. Έγινε Πρωθυπουργός έπειτα από την αποχώρηση του Αχμέτ Ουγιαχία, στις 24 Μαΐου 2006. 

Στις 2 Ιουνίου 2007 υπέβαλε την παραίτηση της κυβέρνησής του. Μια νέα κυβέρνηση σχηματίστηκε έπειτα από δύο ημέρες, με επικεφαλής τον ίδιο. Τον διαδέχθηκε στην πρωθυπουργία ο Αχμέτ Ουγιαχία..
Αμπντελαζίζ Μπουτεφλίκα

Ο Αμπντελαζίζ Μπουτεφλίκα (Abdelaziz Bouteflika, 1937-, προφορά: abdəlazɪz butəflika, στα αραβικά: عبد العزيز بوتفليقة) ήταν ο Πρόεδρος της Αλγερίας από το 1999 ως το 2019. Εξελέγη πρόεδρος με 74% των ψήφων και με την υποστήριξη του στρατού. Στη συνέχεια κέρδισε με 81% και δημοψήφισμα, το οποίο ενέκρινε την πολιτική του. Επανεξελέγη με 85% το 2004, για τρίτη θητεία το 2009 με 90,2% και για τέταρτη το 2014. Αναμόρφωσε την οικονομία της χώρας, με ένα πενταετές σχέδιο (2000 - 2004) και ήταν πολύ ενεργός στη διεθνή πολιτική σκηνή. Τον Δεκέμβριο του 2005 αντιμετώπισε σοβαρότατο πρόβλημα υγείας, το οποίο κατάφερε να το ξεπεράσει, έπειτα από εγχείριση. Σύμφωνα με διπλωματικά έγγραφα που διέρρευσαν το 2011, η νόσος του Μπουτεφλίκα δεν ήταν έλκος του στομάχου, αλλά καρκίνος του στομάχου. Έπειτα από λαϊκές κινητοποιήσεις, παραιτήθηκε από την προεδρία στις 2 Απριλίου 2019.
Οτάκου

Οτάκου (, Χέπμπορν Otaku) αποκαλούνται στην Ιαπωνία οι φανατικοί οπαδοί των άνιμε, των μάνγκα και των βιντεοπαιχνιδιών. Στα ιαπωνικά, ο όρος οτάκου έχει αρνητικές υποδηλώσεις, ενώ στα αγγλικά και άλλες γλώσσες, ο όρος έχει μεγαλύτερη ελαστικότητα. Μερικοί οπαδοί πιστεύουν ότι έχει θετικές ενώ άλλοι πιστεύουν ότι έχει αρνητικές υποδηλώσεις, ειδικά στα φόρουμ του Ίντερνετ. Ο όρος Ιαπωνόφιλος χρησιμοποιείται συχνά για να περιγραφεί ο οτάκου. Συχνά, ο όρος οτάκου χρησιμοποιείται ως αυτοπεριγραφή από τους οπαδούς των άνιμε.
Εξάχνωση

thumb|200px|Παράδειγμα συσκευής εξάχνωσης. Συνήθως κρύο νερό κυκλοφορείται σε δοκιμαστικό σωλήνα ώστε να γίνει δυνατή η απόθεση του επιθυμητού μίγματος.1 Είσοδος νερού ψύξης 2 Έξοδος νερού ψύξης 3 Κενό/Σωλήνας αερίου 4 Θάλαμος εξάχνωσης 5 Εξαχνωμένο μείγμα 6 Αργό υλικό 7 Εξωτερική θέρμανση
Εξάχνωση, τόσο στη φυσική όσο και στη χημεία, ονομάζεται η μετατροπή στερεού απ΄ ευθείας σε αέριο, χωρίς να περάσει από την ενδιάμεση υγρή κατάσταση. Αποτελεί μια από τις αλλαγές φάσεων της φυσικής μορφής της ύλης (κατάσταση της ύλης).

Κάτω από κανονικές συνθήκες πίεσης οι περισσότερες χημικές ενώσεις, και γενικά τα περισσότερα στερεά, σε διαφορετικές θερμοκρασίες βρίσκονται σε διαφορετική κατάσταση ύλης. Στα σώματα αυτά η μετάβαση από την στερεά στην αέρια κατάσταση γίνεται αφού το σώμα ή η ουσία μεταβεί πρώτα στην υγρή κατάσταση.

Υπάρχουν ορισμένες χημικές ενώσεις οι οποίες, σε κανονικές συνθήκες πίεσης, δεν μπορούν να υπάρξουν σε υγρή κατάσταση. Γνωστό παράδειγμα είναι η ναφθαλίνη που χρησιμοποιείται για την προστασία από τον σκώρο. Άλλο παράδειγμα είναι το στερεό διοξείδιο του άνθρακα, που είναι γνωστό και σαν "ξηρός πάγος", το οποίο σε κανονικές συνθήκες πίεσης μετατρέπεται κατ΄ ευθείαν σε αέριο στους -78,5°C. 

Για κάθε ουσία η εξάχνωση μπορεί να επιτευχθεί σε συνθήκες πίεσης και θερμοκρασίας στις οποίες η συγκεκριμένη ουσία δεν μπορεί να βρεθεί σε υγρή κατάσταση. Οι συνθήκες αυτές καθορίζονται από το τριπλό σημείο της. Η εξάχνωση χρησιμοποιείται για τον καθαρισμό χημικών ενώσεων οι οποίες έχουν υψηλή θερμοκρασία βρασμού με αποτέλεσμα να είναι ασύμφορη η απόσταξή τους. Στον καθαρισμό των οργανικών ενώσεων συνήθως χρησιμοποιείται αντλία κενού καθώς το τριπλό σημείο της πλειονότητας των οργανικών ενώσεων βρίσκεται σε πίεση μικρότερη από την ατμοσφαιρική.

Η αντίστροφη διαδικασία της εξάχνωσης, όπου ένα αέριο υποβάλλεται σε μια αλλαγή φάσης σε στερεά μορφή, ονομάζεται εναπόθεση.
Φώτος Πολίτης

Ο Φώτος Πολίτης (1890 - 1934) ήταν από τις σημαντικότερες πνευματικές μορφές του νεοελληνικού θεάτρου, που καθοδήγησε όχι μόνο τους ηθοποιούς, ως σκηνοθέτης, και τους σπουδαστές δραματικών σχολών, ως θεατρικός δάσκαλος, αλλά και τους θεατρικούς συγγραφείς, ως θεωρητικός του θεάτρου, και το αμύητο κοινό στα αριστουργήματα της αρχαίας τραγωδίας και του κλασικού θεάτρου και στα αξιόλογα έργα του νεοελληνικού θεάτρου. Υπήρξε, όμως, και επιφανής κριτικός της λογοτεχνίας, της θεατρικής τέχνης και της πνευματικής ζωής με συνολικά 1103 άρθρα, επιφυλλίδες και κριτικές από το 1914 έως το 1934, όπου "εκδηλώνεται η προσωπικότητά του κι από αυτά μπορούμε να παρακολουθήσουμε το πως ο Φώτος Πολίτης προβάλλει το όραμά του".
Κόνραντ Άικεν

Ο Κόνραντ Άικεν ("Conrad Potter Aiken", 5 Αυγούστου 1889 - 17 Αυγούστου 1973) ήταν Αμερικανός συγγραφέας, βραβευμένος με Πούλιτζερ. Το έργο του περιλαμβάνει ποιήματα, διηγήματα, μυθιστορήματα και κριτικές.
Τόμας Στερνς Έλιοτ

O Τόμας Στερνς Έλιοτ ("Thomas Stearns Eliot", 26 Σεπτεμβρίου 1888 – 4 Ιανουαρίου 1965) ήταν Αγγλός ποιητής, θεατρικός συγγραφέας και κριτικός λογοτεχνίας. Θεωρείται ένας από τους σημαντικότερους ποιητές του 20ού αιώνα και ηγετική φυσιογνωμία του μοντερνιστικού κινήματος στην ποίηση. Το 1948 βραβεύτηκε με το Νόμπελ λογοτεχνίας. Ανάμεσα στα πιο γνωστά έργα του ανήκουν το "Ερωτικό τραγούδι του Τζ. Προύφροκ" (1915), η "Έρημη Χώρα" (1922), οι "Κούφιοι Άνθρωποι" (1925) τα "Τέσσερα κουαρτέτα" (1943) καθώς και το θεατρικό έργο "Φονικό στην Εκκλησιά" (1935).
Ρενέ Γκοσινί

Ο Ρενέ Γκοσινί ("René Goscinny", 14 Αυγούστου 1926 - 5 Νοεμβρίου 1977) ήταν Γάλλος συγγραφέας και συντάκτης, περισσότερο γνωστός για τα κόμικς Αστερίξ και Λούκυ Λουκ, των οποίων έγραφε τα σενάρια.
Σέρχιο Μπαδίγια Καστίγιο

Ο Σέρχιο Μπαδίγια Καστίγιο ("Sergio Badilla Castillo", Βαλπαραΐσο, Χιλή, 30 Νοεμβρίου 1947) είναι Χιλιανός ποιητής, ο εφευρέτης της τάσης "transrealista" στη σύγχρονη ποίηση, με μεγάλη σκανδιναβική επιρροή στο έργο του. Θεωρείται ένας από τους σημαντικότερους ποιητές της Λατινικής Αμερικής. Σπούδασε λογοτεχνία στο Πανεπιστήμιο της Χιλής.
Ερφούρτη

Η Ερφούρτη (γερμ. "Erfurt", Έρφουρτ) είναι η πρωτεύουσα του κρατίδιου της Θουριγγίας στην Γερμανία. Ο πληθυσμός της ανέρχεται στους 202.590 κατοίκους.
Ρίτσαρντ Ντόκινς

Ο Κλίντον Ρίτσαρντ Ντόκινς (αγγλ. "Clinton Richard Dawkins"), FRS, FRSL (γενν. 26 Μαρτίου 1941) είναι Βρετανός ηθολόγος, εξελικτικός βιολόγος και συγγραφέας βιβλίων εκλαϊκευμένης επιστήμης. Μέχρι το 2008 διατηρούσε την Έδρα Charles Simonyi για την Λαϊκή Κατανόηση της Επιστήμης στο Πανεπιστήμιο της Οξφόρδης.
Δημήτρης Σαλπιγγίδης

Ο Δημήτρης Σαλπιγγίδης (Θεσσαλονίκη, 18 Αυγούστου 1981) είναι Έλληνας πρώην διεθνής επιθετικός ποδοσφαιριστής. Έχει αγωνιστεί κυρίως στον ΠΑΟΚ και στον Παναθηναϊκό για τέσσερα χρόνια (2006-2010), ενώ ήταν βασικό στέλεχος της εθνικής Ελλάδας από το 2005 έως το 2014, της οποίας υπήρξε ο πρώτος ποδοσφαιριστής που σκόραρε σε τελική φάση Παγκοσμίου Κυπέλλου, εναντίον της Νιγηρίας και ο πρώτος που έχει σκοράρει σε τελική φάση τόσο ενός Παγκοσμίου Κυπέλλου, όσο και ενός Ευρωπαϊκού Πρωταθλήματος. Επίσης είναι ο πρώτος σκόρερ των ελληνικών συλλόγων στις ευρωπαϊκές διασυλλογικές διοργανώσεις έχοντας σημειώσει 30 τέρματα.
Βιβλίο

Παλιά βιβλία στη βιβλιοθήκη του [[Κολέγιο Μέρτον|Κολεγίου Μέρτον]] στο [[Πανεπιστήμιο της Οξφόρδης]].

Το Βιβλίο είναι υλικός φορέας γραπτού ή και εικαστικού περιεχομένου. Παγκοσμίως εννοείται ως βασική κατηγορία έντυπου λόγου και αποτελείται από αριθμό συνδεδεμένων τεμαχίων χαρτιού και εξώφυλλο. Βιβλίο αποκαλείται επίσης το σύνολο του περιεχομένου του αντικειμένου αυτού ως πνευματικό έργο. Αν και η ύπαρξη του έντυπου λόγου χρονολογείται από την απαρχή της ανθρώπινης ιστορίας, το βιβλίο αποτελεί το κατεξοχήν μέσο διάδοσης της γνώσης από την εφεύρεση της τυπογραφίας από τον Ιωάννη Γουτεμβέργιο έως και σήμερα. Η αξία και το περιεχόμενο του βιβλίου συνδέθηκε περισσότερο με τη λογοτεχνία, την επιστήμη, και τη θρησκεία. Με την ανάπτυξη της τεχνολογίας το βιβλίο εμφανίζεται τις τελευταίες δεκαετίες και σε μη υλικούς φορείς, όπως το "ηλεκτρονικό βιβλίο" (e-book) και το "ακουστικό βιβλίο" (audio book). Τα βιβλία απαντώνται στην τυπογραφική βιομηχανία, στις εκδοτικές επιχειρήσεις, στα βιβλιοπωλεία, στις βιβλιοθήκες, σε ιδιωτικές συλλογές και αλλού.
Γκίρμα Ουόλντε-Γκιόργκις

Ο Γκίρμα Ουόλντε-Γκιόργκις ("Girma Wolde-Giorgis", 28 Δεκεμβρίου 1924-15 Δεκεμβρίου 2018) ήταν επιχειρηματίας, που χρημάτισε πρόεδρος της Αιθιοπίας από το 2001 ως το 2013. Εξελέγη ως ανεξάρτητος στο αξίωμα του Προέδρου το 2001. Επανεξελέγη από το Κοινοβούλιο το 2007. Είναι παντρεμένος και πατέρας πέντε παιδιών. Η θητεία του είναι εξαετής. Έχει τιμηθεί για το ειρηνευτικό και φιλανθρωπικό του έργο. Το 2004 βραβεύτηκε με Μετάλλιο της UNAIDS..
Κέριντγουεν

Στην ουαλική κελτική μυθολογία, η Κέριντγουεν είναι μάγισσα, μητέρα του Ταλιέσιν, του Μόρφραν και μιας όμορφης κόρης, της Crearwy. Σύζυγός της είναι ο Tegid Voel.

Ο Μόρφραν ήταν ανατριχιαστικά άσχημος, οπότε η Κέριντγουεν προσπάθησε να του δώσει σοφία. Σε ένα μαγικό καζάνι ξεκίνησε να φτιάχνει ένα φίλτρο σοφίας, που θα χρειαζόταν ένα χρόνο και μια μέρα για να ετοιμαστεί. Ο τυφλός Μόρντα κρατούσε αναμμένη τη φωτιά κάτω από το καζάνι, ενώ ο Γκουίον, ένα μικρό αγόρι, ανακάτευε το μείγμα. Οι πρώτες τρεις σταγόνες από το μείγμα αυτό έδιναν σοφία και το υπόλοιπο ήταν δηλητήριο. Ανακατεύοντας το φίλτρο, τρεις καυτές σταγόνες έπεσαν πάνω στο χέρι του Γκουίον, ο οποίος ενστικτωδώς από τον πόνο έβαλε το χέρι στο στόμα του, αποκτώντας έτσι μεγάλη σοφία και γνώση.

Η Κέριντγουεν κυνήγησε τον Γκουίον. Αυτός μεταμορφώθηκε σε λαγό κι εκείνη έγινε σκύλος. Αυτός έγινε ψάρι κι έπεσε σε ένα ποτάμι κι εκεί έγινε ενυδρίδα. Μεταμορφώθηκε σε πουλί κι εκείνη τον κυνήγησε σαν γεράκι. Τελικά, ο Γκουίον μεταμορφώθηκε σε ένα σπόρο καλαμπόκι κι η Κέριντγουεν έγινε κότα και τον έφαγε. Όταν έμεινε έγκυος, η Κέριντγουεν ήξερε πως θα γεννιόταν ο Γκουίον, γι' αυτό αποφάσισε να σκοτώσει το βρέφος. Όταν γεννήθηκε, όμως, ήταν τόσο όμορφος που δεν μπορούσε να το κάνει κι έτσι τον πέταξε στον ωκεανό. Το βρέφος σώθηκε κι έγινε ο θρυλικός βάρδος Ταλιέσιν. 

Κατηγορία:Κελτική μυθολογία
Μέλες Ζενάουι

Ο Μέλες Ζενάουι ("መለስ ዜናዊ", 8 Μαΐου 1955 - 20 Αυγούστου 2012) ήταν πολιτικός της Αιθιοπίας και πρωθυπουργός της χώρας. Ανήλθε στην εξουσία μετά τη νίκη του Λαϊκού Δημοκρατικού Μετώπου (EPRDF) κατά του στρατού του δικτάτορα Μενγκίστου. Ήταν πρόεδρος της χώρας την περίοδο από 28 Μαΐου 1991 έως 22 Αυγούστου 1995. Διορίστηκε πρωθυπουργός στις 22 Αυγούστου του 1995 και έμεινε στη θέση αυτή μέχρι τον θάνατό του στις 20 Αυγούστου 2012.
Τζόνι Ντάνκαν

Ο Τζόνι Ντάνκαν (5 Οκτωβρίου 1938 – 14 Αυγούστου 2006) ήταν Αμερικανός τραγουδιστής της country. Γεννήθηκε στο Τέξας και πέθανε από καρδιακή προσβολή, το 2006.
Αλφρέδο Στρέσνερ

Ο Αλφρέδο Στρέσνερ ("Alfredo Stroessner Matiauda", 3 Νοεμβρίου 1912 - 16 Αυγούστου 2006) ήταν Παραγουανός στρατιωτικός ηγέτης. Ήταν δικτάτορας της Παραγουάης από το 1954 μέχρι την ανατροπή του από άλλο δικτάτορα, τον Φεβρουάριο του 1989.
Μπρούνο Κίρμπι

Ο Μπρούνο Κίρμπι ("Bruno Giovanni Quidaciolu Jr.", 28 Απριλίου 1949 - 14 Αυγούστου 2006) ήταν Αμερικανός ηθοποιός.

Γεννήθηκε ως Bruno Giovanni Quidaciolu, Jr. και παντρεύτηκε την ηθοποιό Lynn Sellers το 2004. Κωμικός, έπαιξε σε αρκετές ταινίες του σινεμά και πέθανε σε ηλικία 57 ετών, από λευχαιμία.
Κελτική μυθολογία

Με τον όρο Κελτική μυθολογία εννοείται το σώμα μύθων των κελτικών λαών σε όλο το εύρος της γεωγραφικής τους εξάπλωσης. Όσα γνωρίζουμε για την κελτική μυθολογία σταχυολογoύνται στο μεγαλύτερο τμήμα τους από τα βιβλία και τα χειρόγραφα της μεσαιωνικής Ιρλανδίας και της Ουαλίας. Αυτές οι λογοτεχνικές πηγές συμπληρώνονται από το εικονογραφικό και αρχαιολογικό αρχείο του προ-χριστιανικού κελτικού κόσμου της Εποχής του Σιδήρου, παράλληλα με τις εξωτερικές παρατηρήσεις για τους κελτικούς λαούς και τη δρυιδική θρησκεία τους από μαρτυρίες που μετέφεραν αρχαίοι συγγραφείς όπως ο Ποσειδώνιος, ο Πλούταρχος και ο Ιούλιος Καίσαρας.

Από αυτές τις διαφορετικές πηγές μπορούμε να αναπτύξουμε μερικώς την εικόνα ενός μαγικο-θρησκευτικού συστήματος που αντλεί ενίοτε στοιχεία σε ό,τι αφορά στις πρακτικές και τις πεποιθήσεις του εμφανώς από άλλα σημεία του ινδοευρωπαϊκού κόσμου κατά την τελευταία χιλιετία πριν την έλευση του Χριστιανισμού. Από μία άλλη άποψη, ιδιαίτερα από την οπτική γωνία της κελτικής παράδοσης της Ιρλανδίας, είναι επίσης δυνατό να διακρίνουμε σε αυτήν τη μυθολογική αφήγηση μια ασυνήθιστα περίπλοκη αισθητική και μεταφυσική σύλληψη, η οποία οφείλει ενδεχομένως την παρουσία της στα γηγενή στοιχεία της προϊστορικής Δύσης -συμπεριλαμβανομένων των πρώιμων μεγαλιθικών πολιτισμών της Παλαιολιθικής και της πρώιμης Εποχής του Χαλκού (3500 -1500 Π.Κ.Ε.).

Ο κελτικός μυθολογικός κόσμος είναι ουσιαστικά ανιμιστικός. Σε αυτόν τον κόσμο η κηδεμονεύουσα θεά, η αντιπροσώπευση της ζωής και της γονιμότητας του βασιλείου καταλάμβανε σημαντική θέση. Ο αρσενικός θεός, ο σύζυγος αυτής της θεϊκής ύπαρξης συνδεόταν στενότερα με τον ανθρώπινο κόσμο της φυλής και των διαφορετικών προγόνων του. Ο ζωικός συμβολισμός, πιθανή κληρονομιά των τοτεμικών θρησκευτικών μορφών, διαδραματίζει επίσης σημαντικό ρόλο στην κελτική διαμόρφωση του "ιερού". Τέλος, ο κελτικός μυθολογικός κόσμος διαπερνάται από ένα πλήθος παράλληλων πραγματικοτήτων, γνωστές συλλογικά ως Άλλος κόσμος ή Αλλόκοσμος -όποιος τέμνει ενίοτε τον φυσικό κόσμο, δημιουργώντας σημεία εισόδου για τα μαγικά όντα και τη δημιουργία θαυμαστών φαινομένων.
Νίκος Σταυρίδης

Ο Νίκος Σταυρίδης (Βαθύ Σάμου 6 Απριλίου 1910 - Σάμος 12 Δεκεμβρίου 1987) ήταν Έλληνας ηθοποιός του κινηματογράφου και του θεάτρου.
Ρικάρδο Μάνγκε Ομπάμα Νφουμπέα

Ο Ρικάρδο Μάνγκε Ομπάμα Νφουμπέα (Ricardo Mangue Obama Nfubea) είναι δικηγόρος και πολιτικός από την Ισημερινή Γουινέα, πρωθυπουργός από το 2006. Είναι ο πρώτος πρωθυπουργός στην ιστορία της χώρας που προέρχεται από τη φυλή Φανγκ. Ανήκει στο Δημοκρατικό Κόμμα της Ισημερινής Γουινέας.

Γεννήθηκε γύρω στο 1961. Ακολούθησε σπουδές Πολιτικών Επιστημών στην Ισπανία. Έγινε πρωθυπουργός της χώρας στις 14 Αυγούστου 2006, διαδεχόμενος τον παραιτηθέντα Μιγκέλ Άμπια Μπιτέο Μπορικό. Μάλιστα υπηρέτησε ως αντιπρόεδρος στην κυβέρνηση του προκατόχου του. Στο παρελθόν έχει διατελέσει υπουργός Εργασίας και Παιδείας.

Στις 4 Ιουλίου του 2008 η κυβέρνησή του παραιτήθηκε.
Μίρεκ Τοπολάνεκ

Ο Μίρεκ Τοπολάνεκ ("Mirek Topolánek", 15 Μαΐου 1956-) είναι Τσέχος πολιτικός και πρωθυπουργός της Τσεχίας από το 2006 ως το 2009. Ανήκει στο κεντροδεξιό Δημοκρατικό Κόμμα των Πολιτών (ODS) του οποίου ήταν αρχηγός από το Νοέμβριο του 2002 ως το 2010 , όταν διαδέχθηκε τον Βάτσλαφ Κλάους.
Ντέιρντρε

Η Ντέιρντρε (ιρλ. "Deirdre" ή "Derdriu") είναι η τραγικότερη ηρωίδα στην ιρλανδική μυθολογία. Η ιστορία της αποτελεί τμήμα του Κύκλου του Όλστερ.

H Ντέιρντρε ήταν η κόρη του Φέλιμ μακ Νταλ (Fedlimid mac Daill), ενός βάρδου στην αυλή του βασιλιά Κόνορ (Conchobar mac Nessa). Όταν γεννήθηκε, o δρυΐδης Κάθμπαντ προφήτεψε ότι θα ήταν πανέμορφη, ότι βασιλιάδες κι άρχοντες θα πολεμούσαν για χάρη της και οι τρεις δυνατότεροι πολεμιστές του Όλστερ θα ωθούνταν στην εξορία για αυτήν. Ο βασιλιάς του Όλστερ Κόνορ αποφάσισε να τη μεγαλώσει ο ίδιος σε απομόνωση και να την παντρευτεί όταν θα είχε μεγαλώσει. Ωστόσο, η Ντέιρντρε γνώρισε και ερωτεύτηκε το Νάσι (Naoise), έναν όμορφο νεαρό πολεμιστή, και με τα δυο του αδέρφια κατέφυγαν στη Σκωτία. Όπου και να πηγαίνανε, όμως, τους κυνηγούσε ο Κόνορ για να σκοτώσει το Νάσι και τα αδέρφια του, ώστε να γίνει δική του η Ντέιρντρε.

Το ζευγάρι έφτασε τελικά σε ένα απομονωμένο νησί, τους βρήκε όμως ο βασιλιάς κι έστειλε το Φέργκους με το μήνυμα ότι μπορούσαν να γυρίσουν ασφαλείς στο Όλστερ, όπου και τέθηκαν κάτω από την προστασία του Φέργκους και έμειναν προσωρινά στον πύργο της Αδελφότητας των Κόκκινων Ιπποτών. Στο δρόμο της επιστροφής, ο Κόνορ έστειλε κατασκόπους για να μάθει αν η Ντέιρντρε είχε μείνει ακόμη όμορφη. Όταν επέστρεψαν, ο Νάσι και τα αδέρφια του αντιμετώπισαν τον Κόνορ και το στρατό του και βρήκαν το θάνατο από το ακόντιο του Έογκαν, βασιλιά του Φέρνμαγκ. 

Απογοητευμένος από το μίσος της Ντέιρντρε για εκείνον, ο βασιλιάς Κόνορ την προσέφερε στον ίδιο τον Έογκαν, που είχε σκοτώσει τον αγαπημένο της. Η Ντέιρντρε αυτοκτόνησε πηδώντας από το άρμα της πάνω σε βράχια ή, σύμφωνα με άλλη εκδοχή της ιστορίας, πέθανε από θλίψη.
Ντειρντρε
Τε Αταϊρανγκικαάχου

Η Τε Αταϊρανγκικαάχου (23 Ιουλίου 1931 – 15 Αυγούστου 2006) ήταν η μακροβιότερη Βασίλισσα των Μαορί, αυτοχθόνων της Νέας Ζηλανδίας. Στέφθηκε βασίλισσα στις 23 Μαΐου του 1966 και κυβέρνησε τους Μαορί επί 40 έτη. Ο πλήρης τίτλος της ήταν "Te Arikinui Dame Te Atairangikaahu". Προηγουμένως ήταν γνωστή με το όνομα "Piki Mahuta". 

Ήταν μοναχοπαίδι του Koroki Mahuta and Te Atairangikaahu Herangi. Απόγονος του πρώτου Βασιλιά των Μαορί, του Potatau, διαδέχθηκε τον πατέρα της, το Βασιλέα Koroki και παντρεύτηκε την Whatumoana Paki και απέκτησαν 7 παιδιά. Το 1970, έγινε η πρώτη Μαορί που έγινε Λαίδη. Δεν ασκούσε συνταγματικά καθήκοντα, όμως έκανε αισθητή την παρουσία της σε αθλητικές και άλλες πολιτιστικές εκδηλώσεις. 

Πέθανε το 2006, υποφέροντας από καρδιακά προβλήματα, στην κατοικία της στο Turangawaewae Marae στην Ngaruawahia. Οι Μαορί κήρυξαν εβδομαδιαίο εθνικό πένθος για τη βασίλισσα.
Αταϊρανγκικαάχου
Απισάι Ιελέμια

Ο Απισάι Ιελέμια ("Apisai Ielemia", 1955-2018) ήταν πολιτικός από το Τουβαλού, ο οποίος υπηρέτησε ως πρωθυπουργός από τις 14 Αυγούστου 2006, οπότε και εγκρίθηκε ο διορισμός του από το Κοινοβούλιο, ως τις 29 Σεπτεμβρίου 2010. Τον Αύγουστο του 2006 κέρδισε τις γενικές εκλογές ως ηγέτης της Αντιπολίτευσης (ανεξάρτητος, καθώς δεν υπάρχουν πολιτικά κόμματα στο κράτος) και συνεπεία αυτού του γεγονότος έγινε αρχηγός της κυβέρνησης. Έγινε επίσης υπουργός Εξωτερικών του νησιωτικού κράτους. Τον Δεκέμβριο του 2007 επισκέφτηκε επίσημα τη Δημοκρατία της Κίνας, συνεχίζοντας την πολιτική των προκατόχων του, που ήταν φιλική απέναντι στην Ταϊβάν.

Ο Ιελέμια ήταν ένας από τους 10 βουλευτές που επανεξελέγησαν στο Κοινοβούλιο έπειτα από τη διεξαγωγή των γενικών εκλογών του Σεπτεμβρίου του 2010.

Πέθανε στις 19 Νοεμβρίου 2018.
Κεντάινιαϊ

thumb|200px|Κεντάινιαϊ
Η Κεντάινιαϊ (λιθουανικά: "Kėdainiai" ) είναι μια από τις παλιότερες πόλεις της Λιθουανίας και απέχει 51 χλμ από το Κάουνας. Ανήκει στην επαρχία Κάουνας και έχει 32.048 κατοίκους.

Η πόλη βρίσκεται στο κεντρικό τμήμα της χώρας, στον ποταμό Νεβέζις.

Αναφέρεται για πρώτη φορά το 1372 στο Λιβονιανό Χρονικό του Χέρμαν ντε Βάρτμπερτζ. Η Παλιά Πόλη χρονολογείται από το 17ο αιώνα.